Addressing the Members of the Consultative Committee attached to the Ministry of Agriculture this morning, Shri Radha Mohan Singh said that Indian Council of Agricultural Research and the Ministry of Agriculture and Farmers’ Welfare will jointly work on a two-pronged approach of productivity enhancement and increasing production through area expansion for meeting the shortage of pulses.
نئی دہلی،25؍اکتوبر، زراعت اور کسانوں کی بہبود کے مرکزی وزیر جناب رادھاموہن سنگھ نے ملک کو خود کفیل بنانے کیلئے تلہن اور دالوں کی پیداوار میں اضافے پر زور دینے کی ضرورت کو اجاگر کیا ہے۔آج صبح زراعت کی وزارت سے منسلک مشاورتی کمیٹی کے ارکان سے خطاب کرتے ہوئے جناب رادھاموہن سنگھ نے کہا کہ زرعی تحقیق کی بھارتی کونسل اور زراعت او ر کسانوں کی بہبود کی وزارت دالوں کی کمی کو پورا کرنے کیلئے بوائی کے رقبے میں توسیع کرکے پیداوار اور پیداوری میں اضافہ کرنے کا دو رخی طریقہ کار اپنائیں گے۔ وزیر موصوف نے کہا کہ جہاں تک تلہن کا سوال ہے، زرعی تحقیق کی بھارتی کونسل (آئی سی اے آر) چار تحقیقی اداروں میں سالانہ پیداوار والی تلہن کی نوقسموں پر تحقیق کررہی ہے۔ وزیر موصوف نے بتایا کہ تلہن میں ٹیکنالوجی کی پیش رفت حاصل کی گئی ہے اور بوائی کیلئے اور ساتھ ہی پیداوری میں اضافے کیلئے آب ہوا میں تبدیلی کو برداشت کرنے والی تلہن کی قسمیں اور ہائی برڈ تلہن متعارف کرائے گئے ہیں۔ انہوں نے امید ظاہر کی کہ تلہن کی نو فصلوں کی موجودہ ٹیکنالوجی کے ذریعے بوائی سے تلہن کی زیادہ پیداوری حاصل کی جاسکے گی۔ جناب رادھاموہن سنگھ نے ارکان کو بتایا کہ سالانہ پیدا ہونے والی تلہن کی فصلوں میں موم پھلی، سرسوں، سویا بین، سورج مکھی وغیرہ کو خوردنی تیلوں کے طور پر استعمال کیا جاتا ہے جبکہ ارنڈی اور السی کا تیل غیر خوردنی مقاصد کیلئے استعمال کیا جاتا ہے۔ وزیر موصوف نے کہا کہ ملک کو بناسپتی تیل میں خود کفیل بنانے کیلئے تلہن کی پیداوار میں اضافے کے پروگرام بنانے کے ساتھ ساتھ ان کیلئے آئی سی اےآر کی طرف سے ادارہ جاتی پالیسی امداد اور ٹیکنالوجی کی امداد کی بھی ضرورت ہے۔ دالوں کے بارے میں وزیر موصوف نے کہا کہ آئی سے اے آر کانپور کے انڈین انسٹی ٹیوٹ آف پلس ریسرچ کے تعاون سے اور ریاستی زرعی یونیورسٹیوں، ریاستوں کے زرعی محکموں اور دیگر اداروں کی شرکت کے ساتھ زیادہ پیداوار والی دالوں کی قسموں؍ ہائی برڈ قسموں کو تیار کرنے میں مصروف ہیں۔ انہوں نے کہا کہ زیادہ پیداوار والی اور کیڑے لگنے سے پاک دالوں کی ہائی برڈ فصلوں کا نوٹیفکیشن کیا گیا ہے، جس سے ٹیکنالوجی میں پیش رف حاصل کی گئی ہے۔ وزیر موصوف نے کہا کہ 2025 تک دالوں میں ملک کو خود کفیل بنانے کیلئے فی ہیکٹر دالوں کی پیداوار بڑھا کر ایک ہزار کلو تک کرنے کی ضرورت ہے۔ 2016-17 میں دالوں کی 20 ایم ٹی پیداوار حاصل کرنے، 2017-18 میں 21 ایم ٹی اور 2020-21 میں 24 ایم ٹی پیداوار حاصل کرنے کا منصوبہ بنایا گیا ہے جبکہ 2015-16 میں دالوں کی پیداوار 16.47 ایم ٹی حاصل کی گئی تھی۔ پارٹی خطوط سے بالا تر ہوکر مشاورتی کمیٹی کے ارکان نے کسانوں کی بہبود کیلئے کئے جانے والے اقدامات اور زرعی پیداوار، خاص طور پر دالوں اور تلہن کی پیداوار میں اضافے کیلئے این ڈی اے حکومت کی طرف سے کئے گئے اقدامات پر وزیر موصوف کو مبارک باد دی۔ اس میٹنگ میں زراعت اور کسانوں کی بہبود کے مرکزی وزیر مملکت جناب پرشوتم روپالا، ایس ایس اہلووالیہ اور سدرشن بھگت نے شرکت کی۔ پارلیمانی مشاورتی کمیٹی کے ارکان نے چنتامن نوشا وناگا، جی ہری، گودر ملک ارجن اپا، سدیش ورا، ایم بی راجیش، کنور پشپندر سنگھ چنڈیل، ردمل ناگر، سنجے شمراؤ دھوتری، ڈاکٹر چندرپال سنگھ یادو، شنکر بھائی این وگاڈ اور جناب وی وجیا سائی ریڈی شامل ہیں۔ U-6396 (Release ID :151944)